ai4bharat/Pralekha huggingface dataset:
প্রধানমন্ত্রীরদপ্তর
প্রধানমন্ত্রী শ্রী নরেন্দ্র মোদী আজ রাশিয়ার রাষ্ট্রপতি ভ্লাদিমির পুটিনের সঙ্গে টেলিফোনে কথা বলেছেন
নতুনদিল্লি, ২৪শে ফেব্রুয়ারি, ২০২২
রাশিয়ার রাষ্ট্রপতি ভ্লাদিমির পুটিন ইউক্রেন নিয়ে উদ্ভূত পরিস্থিতির বিষয়ে প্রধানমন্ত্রী শ্রী নরেন্দ্র মোদীকে জানিয়েছেন। প্রধানমন্ত্রী আবারো তাঁর দীর্ঘদিনের বিশ্বাসের কথা উল্লেখ করে জানান রাশিয়া ও ন্যাটো গোষ্ঠীর মধ্যে বিবাদ সৎ ও আন্তরিক উদ্যোগের মাধ্যমে দূর হবে বলেই তিনি মনে করেন। শ্রী মোদী সব ধরণের সংঘাত বন্ধ করার আবেদন জানান। সংশ্লিষ্ট সব পক্ষের কূটনৈতিক আলোচনার মাধ্যমে সমস্যার সমাধানের ওপর তিনি জোর দেন।
প্রধানমন্ত্রী এই প্রসঙ্গে ইউক্রেনে বসবাসরত ভারতীয়দের, বিশেষত ছাত্রছাত্রীদের নিরাপত্তার বিষয়ে ভারতের উদ্বেগের কথা রাশিয়ার রাষ্ট্রপতির কাছে তুলে ধরেন। তাঁরা যাতে দ্রুত নিরাপদে দেশে ফিরে আসতে পারেন সেবিষয়টিকে ভারত সর্বোচ্চ অগ্রাধিকার দিচ্ছে বলেও তিনি জানান।
পারস্পরিক স্বার্থ সংশ্লিষ্ট বিভিন্ন বিষয়ের সমাধান করতে দুদেশের আধিকারিক ও কূটনৈতিক গোষ্ঠীর সদস্যরা যোগাযোগ রেখে চলবেন বলে উভয় নেতা সহমত প্রকাশ করেন।
CG/CB/
(
সড়কপরিবহণওমহাসড়কমন্ত্রক
সড়ক পরিবহণ ও মহাসড়ক মন্ত্রক নথিভুক্তকরণ শংসাপত্র  প্রদান বা পুনর্নবীকরণের জন্য টাকা দেওয়ার ক্ষেত্রে ব্যাটারি চালিত যানবাহন কে ছাড় দেওয়ার প্রস্তাবের বিষয়ে খসড়া বিজ্ঞপ্তি প্রকাশ করেছে
নতুন দিল্লি, ১ জুন,২০২১
সড়ক পরিবহণ ও মহাসড়ক মন্ত্রক ১৯৮৯ সালের কেন্দ্রীয় মোটরযান বিধি সংশোধন করে নথিভুক্তকরণ শংসাপত্র  প্রদান বা পুনর্নবীকরণের জন্য টাকা দেওয়ার ক্ষেত্রে ব্যাটারি চালিত যানবাহন কে ছাড় দেওয়ার প্রস্তাবের বিষয়ে গত ২৭মে একটি খসড়া বিজ্ঞপ্তি প্রকাশ করেছে।ব্যাটারি চালিত যানবাহনের ক্ষেত্রে উৎসাহ প্রদানের জন্য এই উদ্যোগ নেওয়া হয়েছে। এই খসড়া বিজ্ঞপ্তি প্রকাশের তারিখ থেকে ত্রিশ দিনের মধ্যে সাধারণ ব্যক্তি এবং সংশ্লিষ্ট সকল পক্ষের কাছ থেকে মতামত চাওয়া হয়েছে।
CG/SS
(Visitor Counter : 130
মানবসম্পদবিকাশমন্ত্রক
আইআইটি খড়গপুরের সুপার স্পেশালিটি হাসপাতালে ৫০ জন ছাত্রছাত্রীকে নিয়ে এমবিবিএস পাঠক্রম চালু
কলকাতা, ২১ অক্টোবর, ২০১৯
দেশের বহু মানুষ সুপার স্পেশালিটি স্বাস্হ্য পরিষেবার সুযোগ পান না। এঁদের কথা বিবেচনা করে আইআইটি খড়গপুরের সুপার স্পেশালিটি হাসপাতাল- ডঃ বি সি রায় ইন্সটিটিউট অফ মেডিক্যাল সায়েন্স অ্যান্ড রিসার্চে এ বছরের মধ্যেই বর্হিবিভাগে রোগী দেখার ব্যবস্হা করা হবে। হাসপাতালের আন্তর্বিভাগে ৪০০ শয্যার ব্যবস্হা আগামী বছরের মধ্যে শুরু করা হবে। প্রথম পর্যায়ে ৫০ জন ছাত্রছাত্রীকে নিয়ে এমবিবিএস পাঠক্রম চালু হবে। দ্বিতীয় পর্যায়ে এই পাঠক্রমে ছাত্রছাত্রীর সংখ্যা বেড়ে হবে ১০০। এই পর্যায়ে হাসপাতালের শয্যা সংখ্যা বৃদ্ধি করে ৭৫০ করা হবে। পরবর্তীতে স্বাস্হ্য পরিষেবার তথ্যবিজ্ঞান এবং তথ্য বিশ্লেষণের পাঠক্রম ছাড়াও ডাক্তারিতে স্নাতকোত্তর পাঠক্রম চালু হবে। মেডিক্যাল কাউন্সিল অফ ইন্ডিয়ার নীতি নির্দেশিকা মেনে এই চালু হবে।
এমবিবিএস পাঠক্রম ছাড়াও স্নাতকোত্তর পাঠক্রমের শিক্ষা সংক্রান্ত্র নানা বিষয় আইআইটি খড়গপুর-ই পরিচালনা করবে। হাসপাতালের দৈনন্দিন কাজকর্মের তত্ত্বাবধান করা হবে ২০১৩ সালের কোম্পানী আইনের ৮ নম্বর ধারা অনুযায়ী গঠিত একটি পর্ষদের মাধ্যমে। এই পরিচালন পর্ষদের শীর্ষে থাকবেন আইআইটি খড়গপুরের ডিরেক্টর। এছাড়া আইআইটির শীর্ষ স্হানীয় শিক্ষক-শিক্ষিকারা হাসপাতালের পরিচালন পর্ষদে থাকবেন।
হাসপাতালের বিনামূল্যে চিকিৎসা পরিষেবার জন্য ১০ শতাংশ শয্যা চিহ্নিত করা হয়েছে। এই হাসপাতালগুলি পরিচালনার ক্ষেত্রে কোনও লাভের দিক বিচার করা হবেনা। কেন্দ্রীয় এবং রাজ্য স্বাস্হ্য বিমা প্রকল্প অনুযায়ী ৬৫ শতাংশ শয্যার পরিষেবা মূল্য নির্ধারণ করা হবে।
হাসপাতালে রোগীর চাপ কমাতে ভ্রাম্যমান স্বাস্হ্য পরিষেবা কেন্দ্র চালু করা হবে, যেখানে বিভিন্ন রোগ নির্ণয় এবং চিকিৎসা পরিষেবার ব্যবস্হা থাকবে।
অল ইন্ডিয়া ইনস্টিটিউটস অফ মেডিক্যাল সায়েন্সেস, টাটা মেডিক্যাল সেন্টার, দক্ষিণ-পূর্ব রেলওয়ে হাসপাতালের সঙ্গে এই প্রতিষ্ঠানটি যৌথভাবে চলবে। অতিক্ষুদ্র, ক্ষুদ্র এবং মাঝারি শিল্পোদ্যোগীদের স্বাস্হ্য পরিষেবার যন্ত্রপাতি নির্মাণে উৎসাহিত করতে এবং স্বাস্হ্য পরিষেবা প্রযুক্তির উদ্ভাবনে বিজ্ঞান ও শিল্প গবেষণা দপ্তর এর সহযোগিতায় এখানে একটি গবেষণা ও কারিগরি উন্নয়ন কেন্দ্র গড়ে তোলা হবে।
CG/CB/NS
(Visitor Counter : 48
কেন্দ্রীয়মন্ত্রিসভা
কুশিয়ারা নদীর জল বন্টন : ভারত-বাংলাদেশের মধ্যে ১৫৩ কিউসেক করে জল বন্টন সম্পর্কিত স্বাক্ষরিত মউটিতে কর্মপরবর্তী অনুমোদন কেন্দ্রীয় মন্ত্রিসভার
নয়াদিল্লি, ২৮ সেপ্টেম্বর, ২০২২
ভারত-বাংলাদেশের মধ্যে ১৫৩ কিউসেক করে কুশিয়ারা নদীর জল বন্টন সম্পর্কিত যে মউটি এ মাসের ৬ সেপ্টেম্বর স্বাক্ষরিত হয়েছিল, সে সম্পর্কে আজ কেন্দ্রীয় মন্ত্রিসভার বৈঠকে অবহিত করা হয় প্রধানমন্ত্রী শ্রী নরেন্দ্র মোদীকে। এই মউ স্বাক্ষরের ফলে শুখা মরশুমে অর্থাৎ, ১ নভেম্বর থেকে ৩১ মে এই সময়কালে আসাম ওই নদী থেকে ১৫৩ কিউসেক জল ব্যবহার করতে পারবে। অন্যদিকে, বাংলাদেশও তার অভ্যন্তরীণ প্রয়োজন মেটাতে সমপরিমাণ জল কুশিয়ারা নদী থেকে সংগ্রহ করতে পারবে।
শুখা মরশুমে দুটি দেশের মধ্যে এই জল বন্টনের বিষয়টির ওপর নজর রাখতে এক যৌথ নজরদারি টিমও গঠন করা হবে।
প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত কেন্দ্রীয় মন্ত্রিসভার বৈঠকে আজ কর্মপরবর্তী অনুমোদন দেওয়া হল স্বাক্ষরিত মউটিকে।
(PG/SKD/DM/
তথ্যওসম্প্রচারমন্ত্রক
৫০তম আইএফএফআই-এর সমাপ্তি চলচ্চিত্র ‘মারঘে অ্যান্ড হার মাদার’
নয়াদিল্লি, ৮ নভেম্বর, ২০১৯
ভারতের আন্তর্জাতিক চলচ্চিত্র উৎসবের সুবর্ণ জয়ন্তীতে বিখ্যাত চলচ্চিত্রগুলি প্রদর্শিত হবে। এই প্রবণতা উৎসবের শেষদিন পর্যন্ত বজায় থাকবে। ইরানীয় চলচ্চিত্র পরিচালক মহসেন মাখমালবাফ পরিচালিত ‘মারঘে অ্যান্ড হার মাদার’ চলচ্চিত্রটি দিয়ে এই উৎসবের পরিসমাপ্তি ঘটবে।
এই ফিল্মের মূল চরিত্র ছ’বছরের একটি মেয়ে - মারঘে। সে তার ‘সিঙ্গল মাদার’ ক্লাউডিয়ার সঙ্গে থাকত। আর্থিক অনটনের জন্য ক্লাউডিয়াকে বাড়ি থেকে বের করে দেওয়া হয়। মারঘে, প্রতিবেশী এক বৃদ্ধার আশ্রয়ে থাকা শুরু করে। ইটালিয়ান ভাষায় ইটালির প্রেক্ষাপটে মাখমালবাফ-এর এটি প্রথম ছবি। তিনি এর আগে ইরানের প্রেক্ষাপটে ছবি নির্মাণ করেছেন।
এই ছবিটি ইতোমধ্যেই সমালোচকদের প্রশংসা কুড়িয়েছে। ছবিটিতে চলচ্চিত্র পরিচালকের দীর্ঘদিনের অভিজ্ঞতার প্রতিফলন স্পষ্ট। পরিচালক এখানে নতুন নতুন বাস্তব অভিজ্ঞতা ফুটিয়ে তুলেছেন। তাঁর আগের কাজগুলি থেকে এই কাজের ধারা সম্পূর্ণ আলাদা। এতদিন মাখমালবাফ মধ্যপ্রাচ্যের দৈনন্দিন জীবন, বিপ্লব ও কর্তৃত্ব পরায়ণতার মতো বিষয়গুলি নিয়ে ছবি করতেন। আর এই ছবিটি পরিচিতি, সামাজিক ব্যবস্থা, নৈতিকতার মতো বর্তমান তরুণ প্রজন্মের নানা সমস্যার ওপর নির্মিত। বসফোরাস চলচ্চিত্র উৎসব, ২০১৯-এর প্রিমিয়ার শো’তে এই ছবিটি প্রদর্শিত হয়েছে এবং মনোনীতও হয়েছিল।
মাখমালবাফ এর আগে বিভিন্ন চলচ্চিত্র উৎসবে পুরস্কৃত হন। তাঁকে ইরানের দ্বিতীয় প্রজন্মের নতুন ধারার ছবির একজন পথপ্রদর্শক বলেও গণ্য করা হয়।
এ প্রসঙ্গে উল্লেখ করা প্রয়োজন, চলতি বছর ভারতের আন্তর্জাতিক চলচ্চিত্র উৎসবের সুবর্ণ জয়ন্তী উদযাপিত হচ্ছে। এশিয়া মহাদেশের বিখ্যাত চলচ্চিত্র উৎসবের মধ্যে এটি একটি। এই উৎসবে ৭৬টি দেশের ২০০টি বিখ্যাত ফিল্ম প্রদর্শিত হবে। ভারতীয় প্যানোরামা বিভাগে ২৬টি কাহিনীচিত্র ও ১৫টি অ-কাহিনীচিত্র এখানে দেখানো হবে। এই চলচ্চিত্র উৎসবে ১০ হাজারেরও বেশি চলচ্চিত্রপ্রেমী ও দর্শক অংশ নেবেন বলে ধারণা করা হচ্ছে।
CG/CB/DM
(Visitor Counter : 44
স্বাস্থ্যওপরিবারকল্যাণমন্ত্রক
এই প্রথমবার ভারতে করোনায় মৃত্যু হার ২.৫ শতাংশের নীচে
২৯টি রাজ্য ও কেন্দ্রশাসিত অঞ্চলে মৃত্যু হার জাতীয় গড়ের তুলনায় কম
নয়াদিল্লি, ১৯ জুলাই, ২০২০
কেন্দ্র ও রাজ্য সরকার তথা কেন্দ্রশাসিত অঞ্চলগুলির নিরন্তর প্রয়াসের দরুণ সঠিক সময়ে চিকিৎসা পরিষেবা প্রদান সুনিশ্চিত করে দেশে করোনায় মৃত্যু হার এই প্রথমবার ২.৫ শতাংশের নীচে নিয়ে আসা সম্ভব হয়েছে। সংক্রমণ প্রতিরোধে উপযুক্ত কৌশল, ব্যাপক হারে নমুনা পরীক্ষা এবং আদর্শ পদ্ধতি মেনে চিকিৎসা পরিষেবা প্রদানের ফলে করোনায় মৃত্যু হার লক্ষ্যণীয়ভাবে হ্রাস পেয়েছে। একাধিক কার্যকর ব্যবস্থা গ্রহণের দরুণ মৃত্যু হার নিরন্তর কমছে এবং বর্তমানে এই হার দাঁড়িয়েছে ২.৪৯ শতাংশে। বিশ্বে মৃত্যু হারের তুলনায় ভারতে মৃত্যু হার তুলনামূলক কম।
কেন্দ্রীয় সরকারের নীতি-নির্দেশিকা অনুযায়ী, রাজ্য/কেন্দ্রশাসিত অঞ্চলগুলিতে সরকারি-বেসরকারি ক্ষেত্রকে একত্রিত করে নমুনা পরীক্ষার হার ও হাসপাতাল পরিকাঠামো ব্যবস্থায় সামগ্রিক উন্নয়ন করা হয়েছে। একাধিক রাজ্যে সংক্রমিত হওয়ার সম্ভাবনা রয়েছে, এমন ব্যক্তিদের খুঁজে বের করার জন্য গণসমীক্ষা পরিচালিত করেছে। এছাড়াও, মোবাইল অ্যাপের মতো প্রযুক্তির সহায়তায় ঝুঁকিসম্পন্ন মানুষকে সংক্রমণের বাইরে রাখা যেমন সম্ভব হয়েছে, তেমনই এদের ওপর নিরন্তর নজর রেখে আগাম চিহ্নিতকরণের কাজ সুষ্ঠুভাবে পরিচালিত হয়েছে। তৃণমূল স্তরে আশা এবং এএনএম কর্মীদের মাধ্যমে সর্বজনীন স্তরে সচেতনতা অভিযান চালনো হয়েছে এবং সাধারণ মানুষকে আগাম সতর্ক করা হয়েছে। এই সমস্ত ব্যবস্থা গ্রহণের ফলে ২৯টি রাজ্য ও কেন্দ্রশাসিত অঞ্চলে করোনায় মৃত্যু হার জাতীয় গড়ের তুলনায় কম হয়েছে। এমনকি, ৫টি রাজ্য ও কেন্দ্রশাসিত অঞ্চলে মৃত্যু হার শূন্যে পৌঁছেছে। বাকি ১৪টি রাজ্য ও কেন্দ্রশাসিত অঞ্চলে মৃত্যু হার ১ শতাংশেরও কম।
কোভিড-১৯ সম্পর্কিত প্রকৃত ও সর্বশেষ তথ্য সংক্রান্ত টেকনিক্যাল বিষয়, নীতি-নির্দেশিকা এবং পরামর্শের জন্য নিয়মিত https://www.mohfw.gov.in/ এবং @MoHFW_INDIA –এই ওয়েবসাইটে নজর রাখুন।
টেকনিক্যাল বিষয়ে জানার জন্য technicalquery.covid19[at]gov[dot]in, ncov2019[at]gov[dot]in এবং @CovidIndiaSeva - এখানে যোগাযোগ করা যেতে পারে।
কোভিড-১৯ সংক্রান্ত যে কোনও বিষয়ে জানার জন্য স্বাস্থ্য ও পরিবার কল্যাণ মন্ত্রকের হেল্পলাইন নম্বর : +91-11-23978046 or 1075  – এ যোগাযোগ করুন। কোভিড-১৯ সংক্রান্ত রাজ্য/কেন্দ্রশাসিত অঞ্চলগুলির হেল্পলাইন নম্বরের তালিকা নীচের লিঙ্কে দেওয়া রয়েছে - https://www.mohfw.gov.in/pdf/coronvavirushelplinenumber.pdf
(CG/BD/SB
প্রধানমন্ত্রীরদপ্তর
প্রধানমন্ত্রী আগামীকাল প্রথম অডিট দিবস উদযাপন অনুষ্ঠানে ভাষণ দেবেন
নয়াদিল্লি, ১৫ নভেম্বর, ২০২১
প্রধানমন্ত্রী শ্রী নরেন্দ্র মোদী আগামীকাল বেলা ১০টা ৩০ মিনিটে ক্যাগ কার্যালয় প্রাঙ্গণে প্রথম অডিট দিবস উদযাপন অনুষ্ঠানে ভাষণ দেবেন। এই উপলক্ষে তিনি সর্দার বল্লভভাই প্যাটেলের মূর্তির আবরণ উন্মোচন করবেন।
ঐতিহাসিক ক্যাগ প্রতিষ্ঠানের গোড়াপত্তন এবং বিগত কয়েক দশক ধরে প্রশাসন, স্বচ্ছতা ও দায়বদ্ধতা অটুট রাখার লক্ষ্যে এই প্রতিষ্ঠানটির অবদানকে স্মরণে রেখে অডিট দিবস উদযাপন করা হচ্ছে।
এই উপলক্ষে কম্পট্রোলার ও অডিটর জেনারেল  উপস্থিত থাকবেন।
CG/BD/SB
(
প্রধানমন্ত্রীরদপ্তর
প্রধানমন্ত্রী লোকসভায় সংবিধান  বিধেয়ক ২০২৩-টিকে সমর্থন জানানোর জন্য এবং অর্থবহ আলোচনার জন্য সকল সদস্য, দল এবং তাদের নেতাদের ধন্যবাদ জানিয়েছেন
“এটি দেশের সংসদীয় যাত্রার সুবর্ণ মুহূর্ত”
“এটি মাতৃশক্তির ভাবনার পরিবর্তন করবে এবং যে আত্মবিশ্বাস তৈরী করবে তা দেশকে নতুন উচ্চতায় নিয়ে যেতে অভাবনীয় শক্তি হিসেবে পরিগণিত হবে”
নতুন দিল্লি, ২১ সেপ্টেম্বর, ২০২৩
প্রধানমন্ত্রী শ্রী নরেন্দ্র মোদী এবং লোকসভার নেতা আজ সব রাজনৈতিক দলকে ধন্যবাদ জানিয়েছেন লোকসভায় সংবিধান  বিধেয়ক ২০২৩-কে সমর্থন জানানো এবং অর্থবহ আলোচনার জন্য। নতুন সংসদ ভবনে প্রধান কাজ হিসেবে এই বিধেয়কটি নিয়ে গতকাল লোকসভায় আলোচনা হয় এবং পাশ হয়।
আজ অধিবেশন বসার সঙ্গে সঙ্গে প্রধানমন্ত্রী দাঁড়িয়ে ওঠেন এবং গতকালের ‘ভারতে সংসদীয় যাত্রার সুবর্ণ মুহূর্ত’-টির উল্লেখ করেন এবং এর সাফল্যের জন্য সব দলের সদস্য এবং নেতাদের কৃতিত্ব দেন। তিনি বলেন, গতকালের সিদ্ধান্ত এবং রাজ্যসভায় আসন্ন পরিণতি মাতৃশক্তির ভাবনায় বদল ঘটাবে এবং এমন একটি আত্মবিশ্বাস তৈরী করবে যা দেশকে নতুন উচ্চতায় নিয়ে যাওয়ার জন্য একটি অভাবনীয় শক্তি হিসেবে পরিগণিত হবে। শেষে প্রধানমন্ত্রী বলেন, “এই পবিত্র কর্তব্য সম্পাদন করতে আমি সভার নেতা হিসেবে আপনাদের অবদান, সমর্থন এবং অর্থবহ আলোচনাকে স্বীকৃতি জানিয়ে হৃদয়ের গভীর থেকে কৃতজ্ঞতা প্রকাশ করছি।”
(AC/AP/AS
সড়কপরিবহণওমহাসড়কমন্ত্রক
ক্ষুদ্র ও মাঝারি শিল্প সংস্থা, গ্রামীণ ও কুটির শিল্পের জন্য প্রধানমন্ত্রীর আর্থিক প্যাকেজ ঘোষণাকে শ্রী নীতিন গড়করি স্বাগত জানিয়েছেন
নতুন দিল্লি, ১২ মে, ২০২০
কেন্দ্রীয় সড়ক পরিবহণ ও জাতীয় মহাসড়ক মন্ত্রী শ্রী নীতিন গড়করি প্রধানমন্ত্রীর ২০ লক্ষ কোটি টাকার ত্রাণ প্যাকেজের ঘোষণাকে স্বাগত জানিয়েছেন। শ্রী গড়করি বলেছেন, ঐতিহাসিক এই প্যাকেজ ঘোষণার মাধ্যমে প্রধানমন্ত্রী ক্ষুদ্র ও মাঝারি তথা গ্রামীণ ও কুটির শিল্প ক্ষেত্রের চাহিদা ও প্রত্যাশা পূরণ করেছেন।
শ্রী গড়করি আরও বলেন, বিপুল সহায় সম্পদ, আধুনিক প্রযুক্তি এবং পর্যাপ্ত কাঁচামালের যোগানের দরুন ভারত শীঘ্রই সব শিল্পক্ষেত্রে আত্মনির্ভর হয়ে উঠবে। বিশ্ব অর্থনীতিতে ভারতকে মহাশক্তিধর দেশে পরিণত করার যে পরিকল্পনা প্রধানমন্ত্রী গ্রহণ করেছেন, তার বাস্তবায়নে এই আর্থিক প্যাকেজ অত্যন্ত গুরুত্বপূর্ণ ভূমিকা নেবে বলে শ্রী গড়করি অভিমত প্রকাশ করেন। তিনি আরও বলেন, কোভিড-১৯ মহামারীর ফলে আর্থিক মন্দার বিষয়টিকে সমস্যা হিসেবে না দেখে উদ্ভূত পরিস্থিতিকে কাজে লাগিয়ে সুযোগে পরিণত করা দরকার। এই লক্ষ্যে দেশকে এগিয়ে নিয়ে যেতে ইতিবাচক মনোভাব ও আত্মবিশ্বাস অক্ষুন্ন রাখা জরুরী।
শ্রী গড়করি বলেন, প্রধানমন্ত্রীর এই আর্থিক প্যাকেজের ঘোষণা দেশবাসী বহুদিন মনে রাখবে। প্রধানমন্ত্রীর এই সাহায্য ঘোষণার ফলে ক্ষুদ্র ও মাঝারি শিল্প সহ গ্রামীণ ও কুটির শিল্পে ১১ কোটির বেশি মানুষ যুক্ত রয়েছেন, তাদের আর্থিক স্বচ্ছলতা আরও বাড়বে। জি.ডি.পি.-তে এই শিল্পক্ষেত্র দুটির অবদান প্রায় ২৯ শতাংশ। সদ্য ঘোষিত এই আর্থিক প্যাকেজের ফলে ক্ষুদ্র ও মাঝারি শিল্প সংস্থা সহ গ্রামীণ ও কুটির শিল্প নতুন উচ্চতায় পৌঁছবে বলে শ্রী গড়করি আশাপ্রকাশ করেন।
(CG/BD/AS
ভূ-বিজ্ঞানমন্ত্রক
এই বছর বর্ষায় বৃষ্টিপাত স্বাভাবিক হবে বলে আবহাওয়া দপ্তর আশা প্রকাশ করেছে
আগামী ১ জুন কেরলের তিরুবনন্তপুরমে বর্ষা ঢুকবে বলে মনে করা হচ্ছে
নতুন দিল্লি, ১৫ এপ্রিল ২০২০
এই বছর বর্ষায় বৃষ্টিপাত স্বাভাবিক হবে বলে ভারতের আবহাওয়া দপ্তর, আইএমডি আশা প্রকাশ করেছে। আইএমডি তাদের প্রথম দফার লং রেঞ্জ ফোরকাস্ট -এ জানিয়েছে দক্ষিণ-পশ্চিম মৌসুমী বায়ুর  প্রভাবে সারাদেশে স্বাভাবিক বৃষ্টিপাত হওয়ার সম্ভাবনা রয়েছে ।
ভিডিও লিঙ্কের মাধ্যমে সাংবাদিক সম্মেলনে, ভূবিজ্ঞান মন্ত্রকের সচিব ডঃ এম রাজীবন ২০২০-র দক্ষিণ-পশ্চিম বর্ষা মরসুমের জন্য আইএমডির লং রেঞ্জ ফোরকাস্ট বা পূর্বাভাস, প্রকাশ করেছেন। আইএমডি-র ডিরেক্টর জেনারেল ডঃ এম মহাপাত্রও এই সম্মেলনে অংশ নেন।
আইএমডি ভারতে দক্ষিণ-পশ্চিম বর্ষার সূচনা / অগ্রগতির এবং প্রত্যাহারের তারিখ ও প্রকাশ করেছে।
ডাঃ. রাজীবন জানিয়েছেন যে বর্ষা মরশুমের  বৃষ্টিপাতের গড়, মোটের ওপর ১০০ শতাংশ থাকবে।
তিনি আরো বলেছেন, পরিসংখ্যানের ওপর ভিত্তি করেই স্বাভাবিক বর্ষার পূর্বাভাস দেওয়া হয়েছে।
তিনি উল্লেখ করেছেন, আইএমডি ২০২০ সালের মে মাসের শেষ সপ্তাহে / জুন মাসের প্রথম সপ্তাহে পূর্বাভাষের সর্বশেষ পরিস্থিতি প্রকাশ করবে।
ডাঃ রাজীবন উল্লেখ করেছেন যে “নিউট্রাল এল নিনো সাদার্ন অসিলেশন  প্রশান্ত মহাসাগরের উপর বিরাজ করছে এবং ভারত মহাসাগরের পরিস্থিতি ও বর্ষার জন্য অনুকূল রয়েছে এবং আশা করা যায় যে আসন্ন বর্ষা মরসুমে এই পরিস্থিতি অব্যাহত থাকবে। যেহেতু প্রশান্ত মহাসাগর ও ভারত মহাসাগরের সমুদ্র পৃষ্ঠের তাপমাত্রার  অবস্থার ওপর ভারতের বর্ষা পরিস্থিতিতে গভীর প্রভাব রয়েছে, সেই জন্য আইএমডি প্রশান্ত মহাসাগর এবং ভারত মহাসাগরের ওপর দিয়ে সমুদ্র পৃষ্ঠের অবস্থার গতিপ্রকৃতি যত্ন সহকারে পর্যবেক্ষণ করছে, বলেও তিনি জানিয়েছেন।
দক্ষিণ-পশ্চিম বর্ষা মরসুম, যা দেশের কৃষিনির্ভর অর্থনীতির জন্য বিশেষভাবে প্রয়োজনীয়, জুনের প্রথম সপ্তাহে কেরালার দক্ষিণ প্রান্তে পৌঁছবে এবং সেপ্টেম্বরে রাজস্থান থেকে ফিরতে শুরু করবে।
আশা করা হচ্ছে, ১ জুন কেরলের তিরুবনন্তপুরমে বর্ষা ঢুকবে। তবে মহারাষ্ট্র, গুজরাট, মধ্য প্রদেশ, ছত্তিসগড়, তেলেঙ্গানা, অন্ধ্রপ্রদেশ, ওড়িশা, ঝাড়খণ্ড, বিহার এবং উত্তর প্রদেশের কিছু অংশে বর্ষা স্বাভাবিক তারিখের তুলনায় ৩-৭দিন বিলম্বিত হতে পারে।
দেশের উত্তর-পশ্চিমে, স্বাভাবিক তারিখের কিছুটা আগে অর্থাৎ ১৫ জুলাই-এর বদলে ৮ জুলাই বর্ষা আসার সম্ভাবনা আছে।
১৫ই অক্টোবর দক্ষিণ ভারত থেকে বর্ষা চলে যাবে বলে মনে করা হচ্ছে।
(CG/TG
রেলমন্ত্রক
উত্তর সীমান্ত রেলের ১৫ জন কর্মী কর্তব্যে নজিরবিহীন নিষ্ঠার জন্য পুরস্কৃত
কলকাতা, ১ মে, ২০১৯
উত্তর সীমান্ত রেলের ১৫ জন কর্মীকে কর্তব্যে নজিরবিহীন নিষ্ঠার জন্য গত মার্চ মাসে পুরস্কৃত করা হয়েছে। এই রেলের পক্ষ থেকে এক প্রেস বিবৃতিতে জানানো হয়েছে, এই ১৫ জন কর্মীকে তাঁদের কর্তব্যের প্রতি নিষ্ঠা এবং বিচক্ষণতার স্বীকৃতিস্বরূপ ২,৫০০ টাকা নগদ এবং জেনারেল ম্যানেজারের পক্ষ থেকে শংসাপত্র দিয়ে সম্মানিত করা হয়েছে।
এই কর্মীদের মধ্যে সিনিয়র সেকশন ইঞ্জিনিয়ার জিয়াউল হক লাইন পরীক্ষার সময় লক্ষ্য করেন এক জায়গায় প্রায় ২১০ মিলিমিটার অংশ ভগ্ন অবস্থায় রয়েছে। অনতিবিলম্বে তিনি বিষয়টি স্টেশন মাস্টারকে জানান এবং সম্ভাব্য দুর্ঘটনা প্রতিরোধে ট্রেন পরিষেবা সাময়িক বন্ধ করে দেওয়া হয়। একই ধরণের দুর্ঘটনা থেকে এই রেলের ড্রাইভার শ্রী সঞ্জয় কুমার বহু যাত্রীর প্রাণ বাঁচান এবং রেল সম্পত্তিকে ক্ষয়ক্ষতির হাত থেকে রক্ষা করেন। তিনি ট্রেন চালানোর সময় লাইনে ফাঁটল দেখতে পেয়ে অবিলম্বে ট্রেনের গতি নিয়ন্ত্রণ করেন এবং দুর্ঘটনার কবল থেকে রক্ষা করেন।
অন্য এক ঘটনায় রেলের ড্রাইভার শ্রী ত্রিদিব চেতিয়া এবং সহকারী ড্রাইভার শ্রী এস এস প্রসাদ গত ২৩শে মার্চ মারিয়ানি-নাকাচারি শাখার মধ্যে ট্রেন চালানোর সময় দূর থেকে লক্ষ্য করেন যে একটি হাতি লাইন পারাপার করছে। ঘটনা নজরে আসার সঙ্গে সঙ্গেই তাঁরা ট্রেনের আপৎকালীন ব্রেক ব্যবহার করেন এবং ট্রেনের গতি নিয়ন্ত্রণ করে হাতির প্রাণ বাঁচান। তাঁদের এই সতর্কতা অবলম্বনের জন্য বড় ধরণের দুর্ঘটনার হাত থেকে ট্রেন যাত্রীরা রক্ষা পান।
গত ৬ই মার্চ ঐ একই শাখায় হাতি পারাপারের আরও একটি ঘটনা থেকে ট্রেনের ড্রাইভার শ্রী অনিল কুমার ও সহকারী ড্রাইভার শ্রী বি মীনা আপৎকালীন ব্রেক ব্যবহার করে ট্রেনের গতি নিয়ন্ত্রণ করে দুর্ঘটনার হাত থেকে হাতি এবং ট্রেন যাত্রীদের প্রাণ রক্ষা করেন।
কর্তব্যে নজিরবিহীন নিষ্ঠা ও আন্তরিকতার স্বীকৃতিস্বরূপ উত্তর সীমান্ত রেলের ১৫ জন কর্মীকে পুরস্কৃত করার সিদ্ধান্ত হয়।
CG/BD/DM
(Visitor Counter : 12
স্বাস্থ্যওপরিবারকল্যাণমন্ত্রক
২১.৮০ কোটিরও বেশি কোভিড টিকার ডোজ রাজ্য ও কেন্দ্রশাসিত অঞ্চলগুলিকে সরবরাহ করা হয়েছে
নতুন দিল্লি, ২৪ মে, ২০২১
দেশব্যাপী টিকাকরণ অভিযানের অঙ্গ হিসেবে ভারত সরকার রাজ্য ও কেন্দ্রশাসিত অঞ্চলগুলিকে বিনামূল্যে কোভিড টিকার ডোজ সরবরাহ করছে। এছাড়াও ভারত সরকার রাজ্য ও কেন্দ্রশাসিত অঞ্চলগুলির জন্য সরাসরি টিকা কেনার ক্ষেত্রে সুবিধা করে দিয়েছে। কোভিড-১৯ মোকাবিলায় ভারত সরকারের ৫টি মূল স্তম্ভের মধ্যে অন্যতম হলো টিকাকরণ।
কোভিড-১৯ টিকাদানের তৃতীয় পর্যায়ের গতি আনতে এবং উদার মূল্য নির্ধারণ পদ্ধতির আওতায় পয়লা মে থেকে ১৮ বছরের ঊর্ধ্বে সুবিধাভোগীদের টিকাদান পর্ব শুরু হয়েছে।
এই পরিকল্পনার আওতায় প্রতি মাসে সেন্ট্রাল ড্রাস ল্যাবরেটরি -এর মাধ্যমে যে কোনো টিকা প্রস্তুতকারকের উৎপাদিত ডোজের ৫০ শতাংশ ভারত সরকার কিনে নেবে। আগের মতোই এই ডোজগুলি রাজ্য সরকারগুলিকে সম্পূর্ণ বিনা মূল্যে সরবরাহ করা হবে।
ভারত সরকার এপর্যন্ত ২১ কোটি ৮০ লক্ষ ৫১ হাজার ৮৯০টি টিকার ডোজ বিনা মূল্যে রাজ্য ও কেন্দ্রশাসিত অঞ্চলগুলিকে সরবরাহ করেছে। আজ সকাল ৮টা পর্যন্ত পাওয়া তথ্য অনুযায়ী এর মধ্যে অপচয় সহ ২০ কোটি ৮ হাজার ৮৭৫টি টিকার ডোজ খরচ করা হয়েছে। এখনও পর্যন্ত রাজ্য ও কেন্দ্রশাসিত অঞ্চলগুলির কাছে টিকাদানের জন্য ১ কোটি ৮০ লক্ষ ৪৩ হাজার ১৫টি টিকার ডোজ রয়েছে। আগামী তিন দিনে আরও ৪৮ লক্ষ ৬৫০টি টিকার ডোজ রাজ্য ও কেন্দ্রশাসিত অঞ্চলগুলিকে সরবরাহ করা হবে।
CG/SS/SKD/
(
গ্রামোন্নয়নমন্ত্রক
আজাদি কা অমৃত মহোৎসবের আওতায় আইকনিক সপ্তাহ প্রচারাভিযানের অঙ্গ হিসাবে গ্রামীণ স্ব-কর্মসংস্থান প্রশিক্ষণ প্রতিষ্ঠান  মহিলা-কেন্দ্রিক পাঠক্রমে নতুন ব্যাচের সূচনা করেছে
নয়াদিল্লি, ১০ মার্চ, ২০২২
চলতি বছরের আন্তর্জাতিক নারী দিবস উপলক্ষে গ্রামোন্নয়ন দপ্তর আজাদি কা অমৃত মহোৎসবের আওতায় আইকনিক সপ্তাহ উদযাপন শুরু করেছে। এর অঙ্গ হিসাবে গ্রামীণ স্ব-কর্মসংস্থান প্রশিক্ষণ প্রতিষ্ঠান  ৭ই মার্চ থেকে দেশব্যাপী মহিলা-কেন্দ্রিক পাঠক্রমের নতুন ব্যাচ চালু করেছে। এর নাম দেওয়া হয়েছে ‘অবসর কি আজাদি’। মূল লক্ষ্যই হ’ল – এই পাঠক্রমে আরও বেশি করে মহিলাদের অংশগ্রহণ। আরএসইটিআই কর্মসূচির আওতায় মোট প্রশিক্ষিত প্রার্থীদের ৬৬ শতাংশই মহিলা। এই পাঠক্রম চালু হওয়ার পর থেকে এখনও পর্যন্ত ২৬ লক্ষ ২৮ হাজার মহিলা প্রার্থী প্রশিক্ষণ নিয়েছেন। এদের মধ্যে ১৮ লক্ষ ৭ হাজার প্রার্থী সফলভাবে কাজে যুক্ত হয়েছেন।
ধূপকাঠি প্রস্তত, হাল্কা ধরনের খেলনা তৈরি, পাঁপড়, আচার, গুঁড়ো মশলা, বিউটি পার্লার ম্যানেজমেন্ট এবং কস্টিউম জুয়েলারি ইত্যাদি ক্ষেত্রে প্রশিক্ষণের জন্য নতুন ব্যাচ চালু হয়েছে। আরএসইটিআই প্রকল্পের আওতায় মোট ৬৪টির মধ্যে ১০টি প্রশিক্ষণ পাঠক্রম শুধুমাত্র মহিলা প্রার্থীদের জন্যই রয়েছে।
কেন্দ্রীয় গ্রামোন্নয়ন মন্ত্রক, রাজ্য সরকার এবং সহকারী ব্যাঙ্কের অংশীদারিত্বে এই কর্মসূচি চালু করেছে আরএসইটিআই। গ্রামীণ যুবসম্প্রদায়কে স্ব-কর্মসংস্থান/উদ্যোক্তা হিসাবে গড়ে তোলার জন্য প্রশিক্ষণের উদ্দেশ্যে ব্যাঙ্কগুলি প্রধান প্রধান জেলায় অন্তত একটি করে আরএসইটিআই খুলতে সাহায্য করেছে। এখানে স্বল্প ও দীর্ঘমেয়াদী প্রশিক্ষণের ব্যবস্থা রয়েছে। ১৮-৪৫ বছর বয়সী গ্রামীণ দরিদ্র যুবরা এখানে প্রশিক্ষণের সুযোগ পাবেন।
CG/SS/SB
(Visitor Counter : 128
কর্মী, জন-অভিযোগএবংপেনশনমন্ত্রক
কেন্দ্রীয় প্রশাসনিক ট্রাইবুনালের শাখাগুলির কাজ তেশরা মে পর্যন্ত স্থগিত
নতুন দিল্লি, ২১ এপ্রিল, ২০২০
গত ১৪ এপ্রিলের সংবাদ বিজ্ঞপ্তিতে জানানো হয়েছিল, লকডাউনের প্রসঙ্গে সরকারের ২০ এপ্রিলের সিদ্ধান্ত গ্রহণের পর কেন্দ্রীয় প্রশাসনিক ট্রাইবুনালগুলির কাজ শুরুর বিষয়ে জানানো হবে।
সরকার, কিছু কিছু ক্ষেত্রে লকডাউনের নিয়ম শিথিল করেছে। খাদ্যশস্য সহ অত্যাবশক পণ্য সামগ্রীর পরিবহন ও সরবরাহ নিশ্চিত করতে এবং সমাজের দরিদ্রতম অংশের মানুষদের জীবন রক্ষার্থে কিছু ব্যবস্থা নেওয়া হয়েছে। যে দপ্তরগুলিতে কাজ শুরু করার অনুমতি দেওয়া হয়েছে, সেখানে শারীরিক দূরত্ব বজায় রেখে কঠোরভাবে বিধি – নিষেধ মেনে চলা হবে।
হাইকোর্টগুলিও ব্যতিক্রমী কিছু মামলার শুনানী ভিডিও কনফারেন্সিং-এর মাধ্যমে করছে। তা ছাড়া অন্য কোনো শুনানী হচ্ছে না। কেন্দ্রীয় প্রশাসনিক ট্রাইবুনালের সমস্ত শাখাগুলি হটস্পট এলাকায় থাকায় বারের সদস্যরা এই পরিস্থিতিতে মামলা দায়ের করা বা শুনানীর ক্ষেত্রে তাঁদের অপারগতার কথা জানিয়েছেন।
একারণে সিদ্ধান্ত নেওয়া হয়েছে, কেন্দ্রীয় প্রশাসনিক ট্রাইবুনালের সমস্ত কাজ তেশরা মে পর্যন্ত স্থগিত থাকবে। কাজ শুরু হবার পর ছুটি কিভাবে নেওয়া হবে এবং কোন কোন দিন কাজ করা হবে, সেবিষয়ে পরবর্তী সিদ্ধান্ত যথাসময়ে জানানো হবে।
(CG/CB/SFS
প্রতিরক্ষামন্ত্রক
ডিআরডিও –এর সাহায্যে বায়ো-টয়লেটের উন্নয়ন
নতুন দিল্লি, ১৭ ডিসেম্বর, ২০২১
দেশের প্রতিরক্ষা গবেষণা ও উন্নয়ন সংস্থা  বায়ো-টয়লেটের উন্নতিসাধনে একাধিক গুরুত্বপূর্ণ পদক্ষেপ গ্রহণ করেছে। বায়ো-টয়লেটগুলির ব্যবহার আরও সহজ করে তোলা হয়েছে। এমনকি এই বায়ো-টয়লেটগুলিকে পরিবেশবান্ধব করা হয়েছে। ডিআরডিও সারা দেশে প্রায় ৬০টি শিল্প সংস্থাকে বায়ো-টয়লেটের এই অত্যাধুনিক প্রযুক্তি হস্তান্তর করেছে। ২০টিরও বেশি রাজ্যে এই ধরণের ১৬ হাজারটি বায়ো-টয়লেট প্রতিষ্ঠা করা হয়েছে। এছাড়াও ভারতীয় রেলের কামরায় এই ধরণের আড়াই লক্ষেরও বেশি বায়ো-টয়লেট বসানো হয়েছে।
লোকসভায় আজ এক প্রশ্নের লিখিত উত্তরে একথা জানিয়েছেন প্রতিরক্ষা প্রতিমন্ত্রী শ্রী অজয় ভাট।
CG/SS/SKD/
(Visitor Counter : 85
প্রতিরক্ষামন্ত্রক
ভারত-প্রশান্ত মহাসাগরীয় আঞ্চলিক বার্তালাপ ২০২১-এ প্রতিরক্ষা মন্ত্রী শ্রী রাজনাথ সিং
নয়াদিল্লি, ২৭ অক্টোবর, ২০২১
রাষ্ট্রসংঘের ল অফ সিজ বা সমুদ্র সংক্রান্ত ১৯৮২’র আইন মান্যতা ব্যবস্থার আওতায় ভারত সামুদ্রিক স্বার্থ সুরক্ষায় এবং এই আইনের বাধ্যবাধকতা মেনে চলতে সম্পূর্ণ অঙ্গীকারবদ্ধ। ভারত-প্রশান্ত মহাসাগরীয় আঞ্চলিক বার্তালাপ বা আলোচনাসভায় ভাষণ দিতে গিয়ে একথা বলেন প্রতিরক্ষা মন্ত্রী শ্রী রাজনাথ সিং। তিনি বলেন, রাষ্ট্রসংঘের ১৯৮২’র এই আইনের সংস্থান অনুযায়ী ভারত সমস্ত দেশের অধিকারকে যথাযোগ্য সম্মান দিতে প্রতিশ্রুতিবদ্ধ। ভারতের জল সীমানায় নিজেদের স্বার্থ ও অধিকার সুরক্ষিত করতে আমরা দৃঢ় সংকল্পবদ্ধ। একই সঙ্গে রাষ্ট্রসংঘের ঐ আইনের সংস্থান অনুযায়ী, আইনের শাসন মেনে চলতেও অঙ্গীকারবদ্ধ।
প্রধানমন্ত্রী শ্রী মোদী ভারত – প্রশান্ত মহাসাগর অঞ্চলকে প্রাকৃতিক এলাকা হিসাবে বর্ণনা করেছেন। এই প্রসঙ্গ উত্থাপন করে শ্রী রাজনাথ সিং বলেন, পণ্য সামগ্রীর পরিবহণ, ধ্যান-ধারণা বিনিময়, উদ্ভাবনের প্রসার এবং সমগ্র বিশ্বকে আরও নিকট করতে যোগাযোগের মাধ্যম হিসাবে সমুদ্র গুরুত্বপূর্ণ ভূমিকা পালন করে। ভারত-প্রশান্ত মহাসাগরীয় অঞ্চলে সংস্কৃতি, পরম্পরা, আর্থিক মডেল, প্রশাসনিক ব্যবস্থার মধ্যে ভিন্নতা থাকা সত্ত্বেও সমগ্র অঞ্চলটি পারস্পরিক যোগাযোগের ক্ষেত্রে অত্যন্ত গুরুত্বপূর্ণ হয়ে উঠেছে। এই অঞ্চলের সমৃদ্ধি বজায় রাখতে শ্রী সিং এক কার্যকর, সহযোগিতামূলক ব্যবস্থা গড়ে তোলার ওপর গুরুত্ব দেন।
প্রতিরক্ষা মন্ত্রী আরও বলেন, সমুদ্র মানবজাতির স্থায়ী-ভিত্তিতে অগ্রগতির ক্ষেত্রে অপার সুবিধা দিয়ে থাকে। একইভাবে, সমুদ্র নিরাপত্তার সঙ্গে সন্ত্রাসবাদ, জলদস্যু তৎপরতা, মাদক চোরাচালানের মতো বিষয়গুলিও যুক্ত রয়েছে। তিনি এ ধরনের চ্যালেঞ্জ মোকাবিলায় সহযোগিতামূলক প্রয়াস গ্রহণের আহ্বান জানান। প্রতিরক্ষা মন্ত্রী আরও বলেন, সামুদ্রিক বিষয়গুলির সমাধানে অভিন্ন পন্থা গ্রহণ করে স্থায়ী সমাধানের পথ খুঁজে বের করা প্রয়োজন।
প্রতিরক্ষা মন্ত্রী, এবারের ভারত-প্রশান্ত মহাসাগরীয় আঞ্চলিক আলাপ-আলোচনা থেকে একাধিক ভবিষ্যতমুখী প্রস্তাব পাওয়া যাবে বলে আশা প্রকাশ করেন। ২০১৮’তে প্রথমবার এই আঞ্চলিক আলাপ-আলচনা আয়োজিত হয়েছিল। কৌশলগত দিক থেকে আরও নিবিড় যোগাযোগ গড়ে তোলার লক্ষ্যে ভারতীয় নৌ-বাহিনী আন্তর্জাতিক স্তরে বার্ষিক সম্মেলনগুলির মধ্যে এটি অন্যতম। বার্ষিক এই আলোচনা ন্যাশনাল মেরিটাইম ফাউন্ডেশন আয়োজন করে। এই সংস্থাটি ভারতীয় নৌ-বাহিনীর নলেজ পার্টনার।
ভারত-প্রশান্ত মহাসাগরীয় আঞ্চলিক ডায়ালগের উদ্বোধনী সভায় নৌ-সেনাপ্রধান অ্যাডমিরাল করমবীর সিং প্রাক্তন নৌ-সেনা প্রধান ও ন্যাশনাল মেরিটাইম ফাউন্ডেশনের চেয়ারম্যান অবসরপ্রাপ্ত অ্যাডমিরাল সুনীল লাংবা, বিভিন্ন দেশের বিশেষজ্ঞ ও নীতি প্রণেতারা ভার্চ্যুয়াল পদ্ধতিতে অংশ নেন।
CG/BD/SB
(Visitor Counter : 150